Bôhan

Bôhan (fr: Bohan) est èn ancyin ptit ban del Walonreye, e payis tchampnwès, rebané avou Vresse.

C' est eto on hamtea di Barvea

 Dimorants: Bohinots, Bohinotes.
 Limero del posse: 5550 (vî limero 6868)
 Limero diyalectolodjike: D 133
 Eplaecmint sol Daegn: 
 Arondixhmint: Dinant
 Sipotaedje: Bohinots, bohinotes.
 Vîs scrîjhas: Bohan, (1190); Bohain, (1204); Bohaing,(1205); Bouhang,(1226); Beauhaing, (1323); Boheang,(1326).

Gn a cåzu l' minme no d' viyaedje dilé Derbu : Bohon (Barvea) (la ki "hon" n' est k' èn accint di "han").

 Rilidjon 
 Eglijhe: Datêye di 1760, dipindant di Méziéres et Reims, come tos les viyaedjes a hintche di Smwès
 Patron: Sint Ledjî. 
 Dicåces: li ptite, å 15 d' awousse; li grande, li dimegne d' après l' 2 d' octôbe.

 Lingaedje 
Li pårler d' Bôhan, c' est l' tchampnwès

Li fråze tipike "dèfroume nô fernête" (clôs l' finiesse) mostere li grosse diferince di cåzaedje avou l' Nonne-walon del Simwès: "clôs la vite".

 Nos d' plaeces 
 Hamteas 
 li Bwès Djan
 Herissårt
 La Soce
 Les Dolimarts (cinte di vacances)

 Istwere 
Bôhan esteut l' principåle signeurreye del Måjhon d' Orcîmont; ele aveut stî dnêye å cadet del Måjhon, tot e rsiervant po Orcîmont, li hôte djustice.

Hinri d' Bôhan, tcheslî do Tchestea-Rnåd mora l' 10 di djulete 1326. Dins l' eglijhe, on voet co s' pire tombale avou kékes letes ki dmorèt:
LIERS.SIRES.DE.BOHEANG.KVI.DIEX.ASSOLVE.KI.TRESPASSAT.EL.LAN.DE.GRASCE.MIL.CCC.ET XXVI.X.IORS O.MOIS.DI.JULIET. PROYES.POVR SARME.
Pus tård, Bôhan a stî dzo l' imprijhe do Signeur d' Olimart, on bandit k' a spolyî les djins d' Bôhan, djusk' a on djudjmint al fén rindou a Lussimbork.

 Economeye 
Payis d' toubak, avou on miyon et dmey di pîs, abandné après l' deujhinme guere daegnrece.

Djusk' al guere di 1914, i gn ourit ene foite activité di clåwtîs al mwin, ki travayént a façon dins leu boutike. Leu foice motrice a stî bén lontins on tchén dins on tabeur.

 A vey 
Viyaedje di frontire, foirt touristike, putoit izolé dins les meyandes di Smwès, avou on cazer tchampnwès pårticulî.

Divant 1940, Bôhan a portant stî rloyî å tram di Vresse-Djedene pa deus ponts et on tunel po passer l' cresse eter Mambe et Bôhan.

Categoreye:Ancyins ptits bans del Walonreye
Categoreye:Viyaedjes del Walonreye